Document ID: /roh_data/filtered/fineweb-2-filterrobots_roh.jsonl.gz/5183

Suenter che quasi tut las vuschs èn dumbradas vegnan las trais partidas che stattan per l'independenza ensemen sin 70 dals 135 sezs. Cunquai cuntanschan ils separatists puspè la maioritad absoluta. 57 sezs van a partidas ch'èn cunter la separaziun da la Spagna. Suenter la votaziun da l'independenza ed il caos politic ch'è suandà l'october, vala l'elecziun dal parlament sco directiva.
Il schef da la regenza catalana da fin qua, Carles Puigdemont, ha declerà suenter l'elecziun ch'il stadi spagnol saja victorisà. L'Europa stoppia renconuscher che la schliaziun da Madrid na funcziunia betg. La cumissiun da l'UE ha però declerà ch'ins na midia betg la posiziun en la dumonda da la Catalugna.
RR novitads 06:00